ถูกกว่านี้มีอีกไหม? คัด 50 หุ้น P/E-P/BV ต่ำเกินเหตุ
ถูกกว่านี้มีอีกไหม? คัด 50 หุ้น P/E-P/BV ต่ำเกินเหตุ
13 ต.ค. 2559

ทิศทางตลาดหุ้นนับตั้งแต่วันที่ 7 ต.ค.-12ต.ค.59 พบว่าดัชนีตลาดหุ้นอ่อนตัวลงอย่างต่อเนื่อง โดยเห็นได้จากดัชนียืนอยู่ที่ระดับ 1504.34 จุด (7 ต.ค.) ลงมาอยู่ที่ระดับ  1,406.18 จุด (12 ต.ค.)  ลดลง 98.16 จุด หรือลดลง 6.52% ส่งผลให้หุ้นอ่อนตัวกว่าพื้นฐานหลายตัว
ดังนั้น “ข่าวหุ้นธุรกิจออนไลน์” จึงได้ทำการสำรวจหุ้นที่ปรับตัวลงแรงและต่ำกว่า P/E  Ratio(อัตราส่วนราคาหุ้นต่อกำไรต่อหุ้น) และ P/BV (Price/Book Value) โดยครั้งนี้คัดเลือกหุ้นที่ค่า P/E  ต่ำกว่าตลาดฯ ณ วันที่ 12 ต.ค. ซึ่งอยู่ที่ 20.60 เท่า และคัดเลือกหุ้นที่ค่า  P/BV ไม่เกิน 2 เท่า อีกทั้งราคาหุ้นร่วงเกิน 10% แถมบางตัวต่ำกว่ามูลค่าหุ้นตามบัญชีต่อหุ้นมาให้นักลงทุนได้เลือกลงทุน โดยหุ้นที่เข้ามาติดในเกณฑ์ดังกล่าวมีทั้งหมด 50 ตัว ตามตารางที่นำมาประกอบดังนี้

 
อนึ่งโดยทั่วไปหุ้นที่มี P/E ratio สูงหมายถึงว่าเรายอมจ่ายแพงกว่าเพื่อซื้อหุ้นตัวนี้เมื่อเปรียบเทียบกับหุ้นอีกตัวนึงที่มี P/E ต่ำกว่า ดังนั้นหลายคนมักจะบอกว่า หุ้นที่มี P/E ratio สูงๆ คือหุ้นที่แพง และหุ้นที่มี P/E ratio ต่ำๆ คือหุ้นที่ถูก ดังนั้น การซื้อหุ้นที่มีราคาถูก น่าจะมีโอกาสกำไรมากกว่าซื้อหุ้นที่แพง
ส่วนค่า P/BV (Price/Book Value) ตัวเลขมาตราฐานที่มักจะใช้เป็นฐานก็คือ 1 เท่า หากสามารถซื้อหุ้นที่มีค่า P/BV น้อยกว่า 1 ได้ก็หมายความว่าเราสามารถซื้อหุ้นได้ในราคาต่ำกว่ามูลค่าทางบัญชีของบริษัท)
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน